**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 2018 m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | AB „Vilniaus šilumos tinklai“ |
| **Buveinės adresas** | Jočionių g. 13, 02300 Vilnius  |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | (8 5) 266 7359 |
| **El. pašto adresas** | info@chc.lt |

**RANGOVAS**

|  |  |
| --- | --- |
| **Pavadinimas** | UAB „Alvora“ |
| **Buveinės adresas** | Visorių g. 33, 08300 Vilnius |
| **Juridinio asmens kodas** | 122049143 |
| **PVM mokėtojo kodas** | LT220491413 |
| **Banko sąskaita** | LT892140030003519727 |
| **Atstovas ir atstovavimo pagrindas** |  |
| **Telefonas** | (8 5) 270 0718 |
| **El. pašto adresas** | info@alvora.lt |

1. **SUTARTIES OBJEKTAS (Sutarties BD 4 skyrius)**
	1. Rangovas įsipareigoja savo rizika ir savo medžiagomis pagal Techninių sąlygų reikalavimus, Sutartyje nurodytomis sąlygomis ir terminais atlikti Šilumos tiekimo tinklų nuo ŠK – 92404 iki ŠK – 92406 rekonstravimo darbus (toliau – Darbai) ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA (Sutarties BD 5 skyrius)**
	1. Pagal šią Sutartį atliekamų Darbų apimtys nurodytos Techninėse sąlygose.
	2. Už Darbus, kuriuos Rangovas be Užsakovo rašytinio sutikimo atlieka nukrypdamas nuo projekto, Užsakovas Rangovui neapmoka.
	3. Bendra Sutarties kaina sudaro 762.517,80 EUR (septynis šimtus šešiasdešimt du tūkstančius penkis šimtus septyniolika eurų, 80 ct), įskaitant PVM. Bendrą Sutarties kainą sudaro:
		1. Darbų kaina 630.180,00 EUR (šeši šimtai trisdešimt tūkstančių vienas šimtas aštuoniasdešimt eurų), neįskaitant PVM;
		2. Pridėtinės vertės mokestis (PVM) *21 %* - 132.337,80 EUR (vienas šimtas trisdešimt du tūkstančiai tris šimtai trisdešimt septyni eurai, 80 ct) EUR.
	4. Darbų kaina dėl bendro kainų lygio kitimo perskaičiuojama nebus.
	5. Kaina apima visas tiesiogines ir netiesiogines išlaidas, susijusias su Darbų atlikimu. Visą riziką dėl

Darbų atlikimo kaštų padidėjimo prisiima Rangovas.

* 1. Pasikeitus PVM dydžiui Darbų kaina keičiama proporcingai PVM pasikeitimo dydžiui. Kaina perskaičiuojama per 1 (vieną) darbo dieną po Lietuvos Respublikos Pridėtinės vertės mokesčio įstatymo pakeitimo įsigaliojimo dienos. Perskaičiuota kaina taikoma po perskaičiavimo atliktiems Darbams apmokėti. Pasikeitus kitiems mokesčiams kaina negali būti perskaičiuojama.
	2. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuota kaina.
	3. Projektui gavus ES paramą, įrengti Lietuvos Respublikos finansų ministro 2014-10-08 įsakymu Nr. 1K-316 patvirtintų Projektų finansavimo ir administravimo taisyklių 37 skirsnyje numatytas privalomas viešinimo priemones.
1. ***DARBŲ KOKYBĖ (Sutarties BD 6 skyrius)***
2. Rangovo atliekamų Darbų kokybė turi atitikti Techninių sąlygų reikalavimus.
3. Rangovas ir jo specialistai visą Sutarties galiojimo laikotarpį turi atitikti Pirkimo sąlygose nurodytą kvalifikaciją, t.y. turi turėti visus Pirkimo sąlygose nurodytus atestatus, sertifikatus ir pan., kurie yra būtini Darbams atlikti*.*
4. Rangovas, vykdydamas šią Sutartį, turi užtikrinti teisės aktų reikalavimų*,* naudojamų medžiagų – gamyklų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Užsakovo nustatytą ir su Rangovu suderintą terminą.
5. Rangovas atlikęs šilumos tiekimo tinklų rekonstravimo darbus privalo Užsakovui pateikti Darbų techninę dokumentaciją nurodytą Techninių sąlygų 7 skyriuje.
6. Užsakovo per garantinį terminą nustatytiems trūkumams šalinimo terminas nustatomas Šalių suderintais terminais, bet ne ilgesnis kaip 30 (trisdešimt) darbo dienų, išskyrus ne nuo Rangovo priklausančiais atvejais.
7. Esant Užsakovo abejonėms dėl Darbų kokybės perdavimo – priėmimo metu, Užsakovas gali skirti nepriklausomą darbų kokybės ekspertizę. Jei ekspertizės metu nustatoma, kad Darbai atlikti nekokybiškai - ekspertizės išlaidas apmoka Rangovas, jei Darbai atlikti kokybiškai – Užsakovas. Šalys susitaria, kad tokios ekspertizės išvados joms bus privalomos.
8. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 dalis)**
	1. Rangovas Sutarčiai vykdyti turi teisę pasitelkti tik šiuos Subrangovus, kurie numatyti Rangovo Pasiūlyme: UAB „Refakta“, UAB „Enervektra“, UAB „Sostinės keliai“.
	2. Subrangovų keitimas vietomis tarp Sutartyje numatytų Subrangovų galimas tik gavus Užsakovo sutikimą.
	3. Sutarties galiojimo metu papildomų Subrangovų pasitelkimas arba Sutartyje numatytų Subrangovų atsisakymas galimas, tik gavus Užsakovo sutikimą ir esant vienai iš šių priežasčių:
		1. Sutartyje numatytas Subrangovas yra likviduojamas, bankrutavęs arba jam yra iškelta bankroto byla;
		2. Subrangovas Rangovui atsisako atlikti jam Sutartyje numatytą darbų dalį;
		3. siekiant tinkamai ir laiku įvykdyti Sutartį dėl pagrįstų aplinkybių būtina padidinti darbų atlikimo spartą.
9. **DARBŲ ATLIKIMO TERMINAI, VIETA IR PRIĖMIMO TVARKA (Sutarties BD 10 skyrius)**
	1. Rangovas rekonstravimo Darbus pradeda vykdyti *iš karto po Sutarties pasirašymo* ir įsipareigoja užbaigti juos ne vėliau kaip iki 2018 m. rugsėjo 15 d., o Statybos užbaigimo akto gavimas- ne vėliau kaip iki 2018 m. gruodžio 15 d.
	2. Darbų atlikimo vieta nurodyta Techninių sąlygų 1 skyriuje.
	3. Rangovas turi užtikrinti nuoseklią Sutarties vykdymo eigą.
	4. Rangovas, rekonstravimo darbų vykdymui, sudaro detalų kalendorinį grafiką ir suderina su Užsakovu.
	5. Užsakovas pasilieka teisę bet kuriuo metu, ne vėliau kaip prieš 14 (keturiolika) kalendorinių dienų, suderinęs su Rangovu, keisti Darbų pradžios - pabaigos terminus ir (ar) suderintą grafiką.
	6. Darbai priimami kartą per mėnesį, priimant per mėnesį atliktus Darbus pasirašomas mėnesio Atliktų darbų perdavimo aktas. Darbai aktuojami pagal pateiktus atliktus darbus.
	7. Jei Rangovas dėl savo kaltės neatlieka Darbų Sutartyje nustatytu terminu, Perkančioji organizacija turi teisę be oficialaus įspėjimo ir neatsisakydama kitų savo teisių gynimo būdų, pradėti skaičiuoti 0,02 % dydžio delspinigius nuo neatliktų darbų kainos už kiekvieną termino praleidimo dieną. Pirkimo metu vykdant derybas gali būti susitartos kitokios sąlygos dėl delspinigių mokėjimo tvarkos ir dydžio.
	8. Jei viena iš sutarties šalių nevykdo sutartinių įsipareigojimų ir tai yra esminis sutarties pažeidimas, kita šalis gali vienašališkai nutraukti sutartį, įspėjusi kitą sutarties šalį raštu prieš 10 (dešimt) kalendorinių dienų ir pateikusi pagrįstus motyvus.

1. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)**
	1. Užsakovas sumoka Rangovui už tinkamai per praėjusį mėnesį atliktus darbus (t. y. pagal pasirašytus mėnesio Darbų atlikimo perdavimo – priėmimo aktus) per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Užsakovui pateikti dokumento, atitinkančio PVM sąskaitos faktūros turinį ir tikslą (toliau – Sąskaitą), gavimo dienos, naudojantis elektronine paslauga „E. sąskaita“*(elektroninės paslaugos „E. sąskaita“ svetainė pasiekiama adresu*[www.esaskaita.eu)](http://www.esaskaita.eu))) Užsakovui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
	2. Jei Darbų atlikimui skiriamas Europos Sąjungos struktūrinių fondų finansavimas ir per nurodytą terminą nėra gautos lėšos iš finansavimą administruojančios institucijos, 30 (trisdešimt) kalendorinių dienų terminas pratęsiamas iki lėšų gavimo dienos, bet ne ilgesniam kaip 60 (šešiasdešimt) kalendorinių dienų bendram laikotarpiui.
	3. Sąskaitas už faktiškai per praėjusį mėnesį atliktus Darbus ir pateiktus mėnesio Darbų perdavimo - priėmimo aktus Rangovas pateikia Užsakovui iki einamojo mėnesio 10 (dešimtos) dienos.
	4. Užsakovui per Sutarties BD 10.3 punkte nurodytą terminą pasirašius mėnesio Atliktų darbų priėmimo – perdavimo aktą, Rangovas naudodamasis elektronine paslauga „E. sąskaita“ per 5 (penkias) darbo dienas pateikia Užsakovui Sąskaitą.
	5. Visi atsiskaitymai pagal šią Sutartį atliekami eurais.
	6. Užsakovas Rangovui nekompensuoja PVM sąskaitos teikimo mokesčio naudojantis elektronine paslauga „E. sąskaita“.
	7. Užsakovui neatlikus mokėjimo Sutartyje nustatytais terminais, Rangovo reikalavimu Užsakovas privalo sumokėti Rangovui už kiekvieną uždelstą dieną 0,02 % delspinigių nuo laiku neapmokėtos sumos.
2. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
	1. Ši Sutartis įsigalioja nuo jos pasirašymo dienos ir galioja iki Sutartinių įsipareigojimų įvykdymo, bet ne ilgiau kaip 1 (vienerius) metus.
	2. Jei viena iš sutarties šalių nevykdo sutartinių įsipareigojimų ir tai yra esminis sutarties pažeidimas, kita šalis gali vienašališkai nutraukti sutartį, įspėjusi kitą sutarties šalį raštu prieš 10 (dešimt) kalendorinių dienų ir pateikusi pagrįstus motyvus.
	3. Jeigu atskirose Sutarties nuostatose nenustatyta kitaip, Sutartyje numatytos baudinio pobūdžio netesybos, baudos ir delspinigiai turi būti sumokami per 30 (trisdešimt) kalendorinių dienų nuo Sutarties šalies reikalavimo juos sumokėti pateikimo kitai šaliai.
	4. Nuostolių pagal Sutartį atlyginimas ir netesybų sumokėjimas neatleidžia Sutarties šalies nuo pareigos įvykdyti atitinkamą prievolę.
	5. Sutarties sąlygos Sutarties galiojimo laikotarpiu negali būti keičiamos, išskyrus tokias pirkimo Sutarties sąlygas, kurias pakeitus nebūtų pažeisti LR Viešųjų pirkimų įstatymo 3 str. nustatyti principai.
	6. Sutartis gali būti nutraukta abiejų šalių rašytiniu susitarimu, viena kitą įspėjusi raštu ne vėliau kaip prieš 30 (trisdešimt) kalendorinių dienų.
3. **GARANTIJOS**
	1. Garantinis laikas rekonstruotiems statiniams (šilumos tiekimo tinklams) 5 metai, paslėptų statinio elementų (konstrukcijų, vamzdynų ir kt.) – 10 metų, o jeigu buvo nustatyta šiuose elementuose tyčia paslėptų defektų, - 20 metų, skaičiuojant nuo Atliktų darbų priėmimo - perdavimo akto pasirašymo dienos.
	2. Rangovas atsakingas už defektus viso garantinio laikotarpio metu. Rangovas, gavęs raštišką Užsakovo pretenziją dėl defekto privalo atvykti į vietą defekto apimčių nustatymui ir šalinimo terminų suderinimui. Defektų pašalinimo terminas suderinamas tarpusavio susitarimu. Defektus garantinio laikotarpio metu Rangovas pašalina savo sąskaita.
	3. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti.
	4. Jeigu Rangovas nepašalina Užsakovo nurodytų defektų per suderintą terminą arba atsisako defektus šalinti, Užsakovas gali pats pašalinti defektus arba pasamdyti trečiuosius asmenis defektams pašalinti. Tokiu atveju Rangovas privalės atlyginti Užsakovui visas jo patirtas išlaidas ir nuostolius, susijusius su defektų pašalinimu bei dėl defektų nepašalinimo atsiradusią žalą/ nuostolius. Už Užsakovo pasitelkto trečiojo asmens atliktų defektų pašalinimo darbų kokybę atsako šiuos defektų pašalinimo darbus atlikęs tretysis asmuo.
4. **PRIEDAI**
	1. Prie Sutarties SD pridedami šie priedai:
		1. Priedas Nr.1 – Rangovo pasiūlymas, 2 lapai;
		2. Priedas Nr.2 – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
5. **ŠALIŲ PARAŠAI**

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 2

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.6. punktas)**
	1. Užsakovo kontaktiniai adresai pranešimams siųsti: adresas - Jočionių g. 13, Vilnius, elektroninis paštas – info@chc.lt.
	2. Rangovo kontaktiniai adresai pranešimams siųsti: adresas - Visorių g. 33, Vilnius, elektroninis paštas – gts@alvora.lt, info@alvora.lt, faksas – (8 5) 2700717.
2. **KONTAKTINIAI ASMENYS (Sutarties BD 19.7. punktas)**
	1. Užsakovo atstovų, kurie bus atsakingi už šios Sutarties vykdymą, kontaktai:
	2. Rangovo atstovų, kurie bus atsakingi už šios Sutarties vykdymą, kontaktai:

|  |  |
| --- | --- |
| **Užsakovo vardu:** | **Rangovo vardu:** |